رپورټ: د افغان ځواکونو په پاکستاني کلې کې ډزې، ٥ کسان وژل شوي
د بلوچستان ژوب ضلع د کاکړ خراسان تحصیل د لویز ځواکونو اسسټنټ کمشنر شیخ عصمت سیمه کې میشته خبریالانو ته ویلي دغه پیښه کې قمردین کاریز سېمه کې رامنځته شوي چې د افغانستان په پوله پرته ده
د افغانستان په پوله پورت یو پاکستاني کلې د ځائې خلکو او د افغان ځواکونو ترمنځ ډ ډزو تبادله شوي ده چې پکې پنځه د کلې خلک وژل شوي او تر شلو پورې نور زخمیان شوي دي. خو افغانستان کې د پکتیکا ولایت یو امنیتي چارواکې ویلي افغان ځواکونو د پاکستان د پولې ترڅنگ طالبانو سره جگړه کې پنځه طالب وسله وال وژلې دي. دغه افغان سیمه د پاکستان ژوب ضلعې سره په پوله پرته ده. د بلوچستان ژوب ضلعې د کاکړ خراسان تحصیل د لویز ځواکونو اسسټنټ کمشنر شیخ عصمت سیمه کې میشته خبریالانو ته ویلي دغه پیښه کې قمردین کاریز سېمه کې رامنځته شوي چې د افغانستان په پوله پرته ده. چارواکې وویل ابتدائي رپورټونه ښائي افغان ځواکونه د مشکوک وسله والو په تعقب کې پاکستاني کلې ته ور ننوتي چې له امله يي د ځائي خلکو سره د ډزو تبادله شورو شوه. هغه زیاته کړه د ډزو په تبادله کې پنځه ملکي کسان وژل شوي او تر ٢٠ ؤ پورې نور زخمیان شوي دي. په سمدستي توگه د پاکستان پوځ او یا اسلام آباد کې چارواکو په پیښه څه ردعمل نه دی ښودلی. د افغانستان پکتیکا ولایت، چې د ژوب سره پوله لري، هلته دولت خان ځدران، چې د امنیت چارواکی دی، وايي افغان پولیسو د پاکستاني پولې سره طالبانو سره جگړه کړې ده او پنځه طالب وسله وال يي وژلې دي. هغه زیاته کړه درې مړي افغان ځواکونو تروې ولسوالي ته وړې دي او دوه نور مړي طالبانو د ځان ته پورته کړې دي. د ژوب کې د لویز چارواکې وویل ضلعۍ مامورین سیمې ته تللې چې د حالات جاج واخلي او نور ممکنه تاؤ تریخوالي مخ نیوی وکړی. افغانستان او پاکستان سرحد چې د په غرنۍ او میداني سیمه کې تیر شوی په ځېنې ځایونو کې په کره توگه نه دی راښکلی شوی. دواړو هیوادونو ترمنځ پ پوله کړکیچ ددې نه وړاندې هم په قمردین او نورو سیمو کې په تیروختونو کې رامنځته شوی دی.